Cuneiform Tablet TC 3 24
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-ḫi-im qí-bi₄-ma um-ma pu-šu-ke-en₆-ma 61 ku-ta-ni qá-dum ša kà-ṣa-ri-im ù qá-dum ša a-na {d}NIN.ŠUBUR-ba-ni tù-šé-bi₄-lá-ni a-šùr-ma-lik ub-lam ŠÀ.BA 3 ku-ta-nu ni-is-ḫa-tum ú ša 1 TÚG ni-is-ḫa-tim ta-na-pá-al 6 ku-ta-nu ša ší-mì-im ù 3 GÍN KÙ.BABBAR i-na-pu-lu-ni-kum 52 ku-ta-nu iz-ku-ú-nim ù 2.16666 GÍN ta-lá-qé ŠÀ 1 ku-ta-nam a-šùr-ma-lik a ma-lá té-er-tí-kà a-na qá-tí-kà i-dí-in 3 ku-ta-ni kà-ṣa-ar-kà il₅-qé-ma 0.33333 ma-na 5 GÍN KÙ.BABBAR ni-is-ḫa-sú DIRI ša-du-a-sú ša-bu kà-ṣa-ar-kà na-áš-a-ku-um ší-tí TÚG-ba-tí-kà 48 TÚG-ba-tù iz-ku-ú-nim a-na 2 GÚ 18 ma-na AN.NA a-wi-tí-kà 13.83333 ma-na AN.NA da-tum ik-šu-ud-kà 3 ma-na 15 GÍN ú-ku-ul-tí 2 ANŠE ù 1 kà-ṣa-ri-im 1 ANŠE i-mu-ut-ma 17 GÍN KÙ.BABBAR iš-ku-nam 7 GÍN KÙ.BABBAR ig-ri sà-ri-dim iš-tù ḫa-ḫi-im a-dí kà-ni-ìš iš-ku-nam 12 GÍN mu-ṭá AN.NA qá-tim iš-tù 12 ma-na AN.NA qá-tim iṣ-ri-ḫu 5 ma-na 15 GÍN AN.NA a-na ṣé-er AN.NA qá-tim ta-na-pá-al 8 GÍN.TA 0.5 ma-na 9.33333 GÍN KÙ.BABBAR-áp-šu 17 GÍN ší-im ANŠE ú 7 GÍN ig-ri sà-ri-dim ú-ra-dí-ma ŠU.NÍGIN 1 ma-na 3.33333 GÍN KÙ.BABBAR ta-na-pá-al 2.25 GÍN KÙ.BABBAR ša i-na-pu-lu-ni-ku-ni iṣ-ḫi-ir-ma 1 ma-na 1 GÍN 15 ŠE KÙ.BABBAR a-na a-šur-ma-lik a-pu-ul